ছোটবেলায় একবার রিকশা করে কলেজে বা স্যরের বাসায় যাচ্ছিলাম। এক রিকশাওয়ালা আমাকে নিয়ে যাচ্ছিলেন, সাইড দেওয়া নিয়ে আরেক রিকশাওয়ালার সঙ্গে তাঁর ঝগড়া বেঁধে গেল। ওই রিকশাওয়ালা এক পর্যায়ে আমার রিকশাওয়ালার মা কে ধর্ষণ করার ইচ্ছা প্রকাশ করলেন। আমার রিকশাওয়ালা অস্বাভাবিক ক্ষেপে গিয়ে মারতে উদ্যত হলে রাস্তার অন্যান্য লোকের সাহায্যে ঝগড়া মিটল। চলে যাবার সময় তিনি অন্যান্যদের এই বলে নালিশ জানাছিলেন – আমার গাড়িত মহিলা, আমারে কয়, তর মায়েরে— মুহূর্তে আমি কৃতজ্ঞতায় আক্রান্ত হলাম, সেই কৃতজ্ঞতা এখনও আছে ।কারণ, তিনি ব্যক্তিগত পৌরুষাভিমান থেকে নিজের মায়ের অসম্মানে নয়, বরং নারীর প্রতি অসম্মানে বিচলিত হয়েছেন।